Diocèsi de Condòm

La diocèsi de Condòm (en latin: Dioecesis Condomiensis) èra una diocèsi de la Glèisa catolica que durèt de 1317 a la Revolucion e au Concordat.

Administracion
La diocèsi èra devesida en quatorze conferéncias:
 la conferéncia de l'Arromiu
 la conferéncia d'Astahòrt
 la conferéncia de Bruish
 la conferéncia de Condòm
 la conferéncia de Damasan
 la conferéncia de Dunas
 la conferéncia de Forcés
 la conferéncia de Lapluma
 la conferéncia deu Mas
 la conferéncia de Mesin
 la conferéncia de Moncrabèu
 la conferéncia de Nerac
 la conferéncia de Senta Coloma
 la conferéncia de Vilafranca

Territòri
 Mapa de la diocèsi au sègle XVII per Jean-Marie Cazauran (1845-1910)

Istòria
La diocèsi estot creada per Joan XXII lo 13 d'agost de 1317, per la bulla Salvator noster sus la partida meridionala de la diocèsi d'Agen. La delimitacion èra Garona Jean Burias, Atlas Historique français, Agenais, Condomois, Bruilhois, CNRS, 1979.

La glèisa catedrau èra la de Sent Pèir de Condòm.

L'avesque èra suffraganèu de l'arquevesque metropolitan de Bordèu.

La diocèsi estot suprimida per la Constitucion civila deu clergat e tanben peu Concordat de 1801 e tornè a la diocèsi d'Agen. Quan creèn lo departament de Tarn e Garona, en 1808, ua partida de l'anciana diocèsi estot destacada de la diocèsi d'Agen e incorporada a la diocèsi de Montalban, que tornèn crear. Quan tornèn crear l'Archidiocèsi d'Aush (concordat deu 11 de junh de 1817 e bulla Paternae caritatis deu 6 d'octobre de 1822), ua partida i estot incorporada, la qu'èra deu departament de Gers.

Nòtas e referéncias